Disgrifiad Swydd Staff Cymorth
	Teulu swyddi:
	Gwaith achos

	Band cyflog:
	Band 3

	Ystod cyflog:
(pro rata)
	£26,345 – £33,873
Bydd y cyflog cychwynnol fel arfer yn cael ei gynnig ar bwynt isaf y band cyflog.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Cynorthwyydd Gwaith Achos

	Cyfeirnod: 
	MBS-128-26

	Swyddfa:
	Francesca O’Brien AS

	Oriau gwaith:
	37 awr – Amser llawn 
Efallai y bydd yn ofynnol i ddeiliad y swydd weithio y tu allan i’r oriau gwaith arferol.
Croesewir trefniant rhannu swydd hefyd

	Natur y penodiad:
	Parhaol
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.


	Lleoliad:





	Abertawe  

Efallai y bydd gofyn i ddeiliad y swydd deithio i wneud gwaith o bryd i'w gilydd.




	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran.

	Er gwybodaeth, bydd y penodiad yn amodol ar eirdaon a gwiriad diogelwch.




Gwybodaeth am y rôl
	Gwaith achos

	Mae deiliaid swyddi gwaith achos yn gyfrifol am ymdrin ag ystod eang o ohebiaeth a gwaith achos ar lefel sy’n berthnasol i’r band cyflog. Mae hyn yn cynnwys gwneud gwaith dilynol ar ymholiadau a godwyd gan etholwyr unigol neu grwpiau ymgyrchu/lobïo, gohebu ar ran yr Aelod a chyfeirio ymholwyr at ffynonellau priodol o wybodaeth, cyngor ac arweiniad. Bydd deiliaid swyddi yn siarad ag etholwyr sy'n gwneud cwynion a gallant, ar eu rhan, fynd at sefydliadau gwasanaeth cyhoeddus perthnasol, e.e. y GIG neu adrannau llywodraeth leol, i gefnogi'r etholwr i ddatrys problemau a materion a godwyd.
At hynny, gall trefniadaeth, a chyfranogiad mewn, digwyddiadau ymgysylltu â’r cyhoedd megis cymorthfeydd neu weithgareddau etholaethol eraill fod yn rhan o’r rolau hyn.
Dyma nodweddion allweddol rôl gwaith achos:
· Sicrhau bod pob achos yn cael ei symud ymlaen yn brydlon ac mewn modd cymesur, a bod pob un yn cael ei gwblhau cyn gynted ag y bo modd.
· Rheoli llwyth achosion, gyda goruchwyliaeth gefnogol sy'n briodol i lefel y rôl.
· Casglu gwybodaeth briodol i lunio adroddiadau ysgrifenedig ffeithiol sy'n seiliedig ar dystiolaeth.
· Cadw cofnodion cywir a chyfredol a thrywyddau archwilio yn unol â gofynion diogelu data.
· Cyfathrebu'n effeithiol â phob parti, ar lafar ac yn ysgrifenedig.
· Ymateb i ystod eang o ohebiaeth gyffredinol, gan ymchwilio i ymholiadau, ac ymateb iddynt yn ôl yr angen.
· Sicrhau bod gwaith yr Aelod yn cael ei hyrwyddo drwy gymryd rhan mewn gweithgareddau priodol megis cymorthfeydd neu ddigwyddiadau cymunedol.

	Diben y swydd

	Byddai Swyddog Gwaith Achos Band 3 sy’n gweithio i Aelod o'r Senedd fel arfer yn gyfrifol am gynorthwyo etholwyr gyda materion y maent yn eu hwynebu ac am sicrhau eu bod yn cael y cymorth angenrheidiol gan asiantaethau'r Llywodraeth, cynghorau lleol a sefydliadau eraill.




Manyleb y person

	Sgiliau ac ymddygiadau

	Disgwylir iddynt ddatblygu hyfedredd mewn maes gwaith gweinyddol neu ymarferol; gallu ateb ystod safonol o ymholiadau gan eraill; a gwybod pryd i atgyfeirio ymholiadau mwy cymhleth.
· Disgwylir iddynt fod yn hyddysg gyda'r adnoddau a'r offer arferol ar gyfer y swydd e.e. pecynnau meddalwedd safonol, a bod yn gyfarwydd â’r cyfryngau ar-lein.
· Sgiliau llafar ac ysgrifenedig da. 
· Sgiliau trefnu a chynllunio effeithiol.  
· Y gallu i ddangos sensitifrwydd a sicrhau bod y safonau cyfrinachedd uchaf yn cael eu cynnal.
· Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn.
· Y gallu i weithio ar y cyd fel rhan o dîm bach. 

	Gwybodaeth a phrofiad

	· Gwybodaeth a dealltwriaeth o'r materion sy'n berthnasol i'r ardal leol.
Diogelu:
· Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed. 

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru.
· Yn arddel amcanion a gwerthoedd y blaid. 
· Trwydded yrru lawn, gyfredol y DU, ynghyd â mynediad at gerbyd sydd wedi'i yswirio at ddibenion gwaith.

	Cymwysterau

	· Y gallu i ddangos gwybodaeth neu brofiad o ystod o weithdrefnau gwaith yn seiliedig ar brofiad gwaith perthnasol a/neu gymhwyster galwedigaethol – e.e. NVQ lefel 3 neu 4 neu gymhwyster cyfatebol mewn pwnc perthnasol.


	Sgiliau iaith

	Dymunol / Heb fod yn hanfodol: Y gallu i weithio drwy gyfrwng y Gymraeg a’r Saesneg. 






Prif ddyletswyddau

	Ymdrin â gwaith achos etholwyr

	· Ymateb i ymholiadau etholwyr dros y ffôn, drwy e-bost neu mewn llythyrau.
· Cofnodi a dilyn hynt achosion gan ddefnyddio system rheoli achosion i sicrhau camau dilynol amserol.
· Ymchwilio i faterion a chysylltu ag adrannau'r Llywodraeth, cynghorau ac asiantaethau ar ran etholwyr.
· Drafftio llythyrau a negeseuon e-bost i ymateb i ymholiadau etholwyr.

	Cyngor ac eiriolaeth

	· Darparu cyngor sylfaenol a gwasanaeth cyfeirio i etholwyr ar faterion fel tai, mewnfudo, lles, budd-daliadau ac iechyd.
· Uwchgyfeirio achosion cymhleth i’r Aelod pan fo angen.
· Sicrhau bod etholwyr yn ymwybodol o’u hawliau a’u cyfeirio at wasanaethau cymorth perthnasol pan fo’n briodol.

	Cymorth gweinyddol

	· Cynnal cofnodion cywir a chyfrinachol o achosion etholwyr yn unol â chyfreithiau diogelu data.
· Trefnu cyfarfodydd rhwng etholwyr a'r Aelod neu uwch-staff.
· Efallai drefnu digwyddiadau megis cymorthfeydd neu ymweliadau ar gyfarwyddyd yr Aelod.


	Rhwymedigaethau yn y gweithle

	Diogelu data / diogelwch gwybodaeth:
· Cydlynu gweithgareddau a darparu canllawiau i alluogi’r Aelod i gydymffurfio â rhwymedigaethau sy'n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Cydlynu gweithgareddau a darparu canllawiau i alluogi’r Aelod i gydymffurfio â’i rwymedigaethau mewn perthynas ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Cydlynu gweithgareddau a darparu canllawiau i alluogi'r Aelod i gydymffurfio â'i rwymedigaethau o ran diogelu plant ac oedolion sy’n agored i niwed, yn unol â deddfwriaeth a chodau ymarfer perthnasol.


	Arall

	Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.

